Christophoro Columbo

Christophoro Columbo (in italiano: Cristoforo Colombo ; in hispano : Cristóbal Colón), nato in 1451 in Genova et mortuo in die 20 maio 1506 in Valladolid, es navigatore genovense ad servicio de reges catholicos Isabella I de Castella et Ferdinando II de Aragonia.

Es famoso per fortuitum reperi America (et plus exactum Antillas) in die 12 octobre 1492 dum dirige expeditione de tres caravelas pro attinge Indias; pro isto ratione, nomina habitantes de isto territorio «Indicos». Non obstante tres alio expeditiones in isto regione, non realiza que territorio quod illo habe reperto non es Asia, sed novo continente incognito de europeos. Es exploratore florentino Americo Vesputio qui primum intellige in anno 1501 que isto es «Novo Mundo», et pro isto causa, continento es nominato hodie «America» (sed memoria de Christophoro Columbo es honorato per nomine de Columbia).